Eurovision Song Contest 1978

Eurovision Song Contest 1978 var den 23. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i Frankrike som følge av landets seier året før med Marie Myriam og «L'oiseau et l'enfant». Finalen ble produsert av den franske kringkasteren TF1 og ble avholdt lørdag 22. april 1978 i Palais des congrès i Paris. For første gang var det to programledere:  og . 

Dette året steg antall deltakere til rekordhøye 20 land. Danmark kom tilbake i konkurransen etter tolv års fravær, og Tyrkia returnerte etter tre års fravær. 

Israel vant for første gang  med Izhar Cohen og Alphabeta som sang «A-ba-ni-bi». Belgia fikk sin beste plassering til da med en andreplass, mens vertslandet Frankrike ble nummer tre, Monaco nummer fire og Irland nummer fem. Norge plasserte seg helt i andre enden av resultatlisten, da Jahn Teigen fikk null poeng med «Mil etter mil». Dette var første gang et land fikk null poeng med poengsystemet som ble innført i 1975, noe som vakte stor oppmerksomhet i norsk og utenlandsk presse. Bunnplasseringen satte imidlertid også fart på Jahn Teigens lange artistkarriere i Norge, og han fikk stor suksess med oppfølgeralbumet This Year's Loser.

 Bakgrunn 
Dette var tredje gang Frankrike sto vertskap etter å ha arrangert finalen i Cannes i 1959 og 1961. Fransk tv la konkurransen til Paris og Palais des congrès de Paris, en kongress- og konsertarena nordvest i byen, og som åpnet dørene i 1974. Hovedsalen tar rundt 3000 mennesker, og finalen ble lagt til lørdag 22. april 1978. Dette er første og hittil eneste gang konkurransen har funnet sted i den franske hovedstaden.  

 Deltakende land 
Danmark var tilbake etter å ha stått over elleve finaler. Danskene trakk seg i 1967, i protest mot konkurransens form. Danmarks Radios daværende underholdningssjef, , mente dessuten at konkurransen ikke holdt høy nok «kulturell verdi». Landet var nå tilbake igjen, med tenåringsidolene Mabel som vant den danske finalen med låten «Boom Boom». Etter den danske finalen haglet kritikken, og flere danske musikkfolk tok til orde for at Danmark skulle trekke seg igjen. Det skjedde imidlertid ikke, og danskene har deltatt siden. 

Også Tyrkia var tilbake etter tre års fravær, og dette var første året Tyrkia og Hellas deltok i samme finale. De to landene hadde en politisk konflikt på grunn av den tyrkiske invasjonen av Kypros i 1974, og landene hadde vekslet på å delta i konkurransen siden. Til sammen stilte 20 land i finalen, noe som var ny deltakerrekord. 

 Sendingen 
venstre|miniatyr|upright=0.8|Izhar Cohen vant Israels første seier.
Sendingen ble lagt til lørdag 22. april klokken 20.30, en halvtime tidligere enn årene i forveien. For første gang var det to verter: Denise Fabre og Léon Zitrone. Sistnevnte var den første mannlige verten for konkurransen siden Lohengrin Filipello ledet den første utgaven i 1956. De franske vertene fungerte også som kommentatorer for fransk tv.

Finalesendingen åpnet med en kortfilm med bilder fra Paris, før showet fortsatte direkte fra storsalen i Palais des congrès de Paris. Scenen var laget som et diskotekgulv, med kvadrater i ulike farger. Orkesteret var plassert på en diger skje-formet konstruksjon som kunne roteres. 

Programmet ble sendt direkte til de 20 deltakerlandene samt Jugoslavia, Tunisia, Algerie, Marokko, Jordan og for første gang Dubai. I tillegg ble finalen sendt i opptak på Island og i Øst-Tyskland, Tsjekkoslovakia, Polen, Sovjetunionen, Hongkong, Ungarn, Bulgaria, Dubai og Japan.

Rekkefølgen var avgjort ved loddtrekning, og Irland åpnet konkurransen, mens Norge var trukket til å delta som nummer to. Som «postkort-film» foran hver sang fikk seerne se artistene, dirigenten og koristene gå fra artistenes oppholdsrom og deretter ta heis opp til scenen. Sverige avsluttet konkurransen, representert av Björn Skifs. Skifs var misfornøyd med at landene ikke kunne synge på det språket de ønsket, og han truet med å fremføre «Det blir alltid värre framåt natten» på engelsk. Da han satte seg ved flygelet, ombestemte han seg imidlertid i siste liten – med det resultat at han glemte den svenske teksten i begynnelsen av sangen. Han hentet seg fort inn igjen, og den norske juryen ga ham 10 poeng.

Blant deltakerne dette året var den italienske gruppen Ricchi e Poveri, og ikke minst den spanske diskoduoen Baccara som representerte Luxembourg med «Parlez-vous français?». Duoen var storfavoritter til å vinne, men endte på en syvendeplass. I stedet var det en annen diskolåt som vant – israelske «A-ba-ni-bi» med Izhar Cohen og gruppen Alphabeta. Sangen fikk 12 poeng fra seks land og vant en klar seier. Dette var Israels første seier i konkurransen.

Den israelske seieren skapte imidlertid utfordringer for de arabiske landene som overførte sendingen. Flere av landene hadde forbud mot å vise noe som helst av israelsk innhold, og ifølge John Kennedy O'Connors bok The Eurovision Song Contest – The Official History avbrøt de fleste arabiske tv-stasjonene overføringen av konkurransen da det ble klart at Israel kom til å vinne. Jordansk tv skal ha vist et bilde av påskeliljer under Israels fremføring og annonserte dagen etter at andreplassen Belgia hadde vunnet konkurransen.

Pausenummeret før avstemningen var en video av en kortkonsert med fiolinisten Stéphane Grappelli og jazzpianisten Oscar Peterson. De ble akkompagnert av Yehudi Menuhin, Kenny Clarke og Niels-Henning Ørsted Pedersen. Hele showet varte i 2 timer og 26 minutter.

 Norges bidrag 

miniatyr|Jahn Teigen fikk suksess tross en sisteplass i Eurovision Song Contest. Her fra en konsert i 1983.
Norge var representert av Jahn Teigen og låten «Mil etter mil», komponert av Kai Eide. Teigen hadde vunnet den norske finalen i mars i konkurranse mot artister som New Jordal Swingers, Septimus, Maj Britt Andersen og Anita Skorgan. Med seg på scenen i Paris hadde Teigen koristene Randi Jansson, Gro Bergsland og Fia Qvale, mens Carsten Klouman var dirigent for det norske bidraget. Bjørn Scheele kommenterte sendingen på NRK Fjernsynet, mens Erik Heyerdahl kommenterte på NRK Radio. Egil Teige leste de norske poengene fra studio på NRK Marienlyst i Oslo.

I uken før finalen i Paris hadde Teigen fått en del oppmerksomhet fra internasjonal presse, men det var ingenting sammenlignet med oppmerksomheten som fulgte etter finalen. Tross splitthopp, røde slengbukser, gullrose og store solbriller ble det ikke et eneste poeng i den internasjonale finalen. Dette var Norges femte sisteplass, og første gang et land fikk null poeng med det nåværende poengsystemet som ble innført i 1975. Jumboplasseringen fikk bred omtale i europeisk presse, og Teigen ble invitert til å opptre i tv-show i hele Europa. Selv syntes Teigen det var «enormt godt å ikke få poeng» og tok sisteplassen med et smil.

Plasseringen satte også fart på karrieren hans i Norge, og «Mil etter mil» føk rett inn på VG-lista etter finalen. Der ble sangen liggende i hele 20 uker, hvorav fem strake uker på førsteplassen. Aldri hadde en norsk vinner blitt en så stor salgssuksess. Teigen fulgte raskt opp med albumet This Year's Loser, som også ble en stor suksess – hele 16 uker på albumlisten.

 Avstemningen 
Hvert land hadde en jury med elleve medlemmer som bedømte de andre landenes sanger med poeng fra 1 til 5. Deretter summerte jurysekretæren sammen de elleve jurymedlemmenes individuelle stemmer. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. 

Clifford Brown takket av etter å ha vært EBUs konkurransesjef og oppsynsmann siden 1966. I stedet tok sveitsiske Frank Naef over rollen, en rolle han skulle ha de neste 15 finalene til og med 1992.

Hvert land hadde en representant som leste opp juryens poeng via telefon på direkten under avstemningen. Stemmene ble imidlertid ikke lest opp i stigende rekkefølge fra 1 til 12 som i dag. I stedet ble de lest opp i kronologisk rekkefølge ut fra startrekkefølgen. Dette skulle gjøre det enklere for operatørene av poengtavlen å holde følge, slik at de raskt og korrekt fikk oppdatert hvert lands poengsum underveis. Først 1980 begynte ordningen med å lese opp poengene fra 1 til 12. 

I begynnelsen av avstemningen kjempet Belgia og Israel om ledelsen, men Israel gikk raskt opp i en klar ledelse. Seieren ble klar da Israel fikk fem 12-poengere på rad, noe som er rekord i konkurransen. Dette var Israels første seier, og den israelske delegasjonslederen Rivka Michaeli innrømte etter seieren at de ikke likte Izhar Cohens sang og mente «A-ba-ni-bi» hadde vunnet fordi de andre sangene i den israelske finalen var «helt grusomme».

«A-ba-ni-bi» var komponert av Nurit Hirsh, mens Ehud Manor skrev teksten. Sangen fikk en viss kommersiell suksess i Europa etter seieren, men i Norge kom den ikke inn på VG-lista. Tittelen a-ba-ni-bi er et røverspråk, kalt b-språket på hebraisk. Røverspråket brukes av barn og går ut på at hver vokal eller diftong dupliseres med en b foran seg. I dette tilfellet er tittelen hentet fra det hebraiske ordet אני (ani), som betyr jeg på norsk. Formelen blir dermed: ani: a-(b+a)-ni-(b+i) = a-ba-ni-bi. Tittelen betyr dermed ganske enkelt jeg. Og i teksten synger Cohen blant annet hvordan de som barn brukte språket til å si «jeg elsker deg», så de voksne ikke skulle forstå.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandSpråkArtistSang Norsk oversettelsePlassPoeng01«Born to Sing»EngelskFødt til å synge58602Jahn Teigen«Mil etter mil»Norsk–20003Ricchi e Poveri«Questo amore»ItalienskDenne kjærligheten125304«Anna rakkaudelle tilaisuus»FinskGi kjærligheten en sjanse18205«Dai li dou»Portugisisk–17506«Il y aura toujours des violons»FranskDet vil alltid finnes fioliner311907 Spania«Bailemos un vals»SpanskLa oss danse en vals96508Co-Co«The Bad Old Days»EngelskDe dårlige, gamle dager116109«Vivre»FranskLeve96510«L'amour ça fait chanter la vie»FranskKjærligheten får deg til å synge om livet212511«'t Is OK»NederlandskDet er greit133712«Sevince»TyrkiskGlede18213«Feuer»TyskIld68414Caline og Olivier Toussaint«Les jardins de Monaco»FranskMonacos hager410715 Hellas«Charlie Chaplin» ()Gresk–86616Mabel«Boom Boom»Dansk–161317Baccara«Parlez-vous français?»FranskSnakker De fransk?77318Izhar Cohen og Alphabeta«A-ba-ni-bi» ()Hebraisk, røverspråkJeg115719Springtime«Mrs. Caroline Robinson»TyskFru Caroline Robinson151420Björn Skifs«Det blir alltid värre framåt natten»SvenskDet blir alltid verre frem mot natten1426

 Tilbakevendende artister 
ArtistLandDeltok iMerknader19701974Representerte LuxembourgNorbert Niedermayer (del av Springtime)1972Som del av gruppen Milestones

Poengtavle
Tavlen er ordnet etter stemmerekkefølgen i finalen.
DeltakerlandPoenggivende landSumPlass1235710105101068865020106148611128235312221841517631022586864105881512101193 Spania7824746122676593623242687352536111511742786238110659127664122121053121277441252534156121371311218131271035781071378464478511056105741081121074 Hellas72581074441032668614213162121212733261767378881010865121212121235612815713312514155104342614

12 poeng
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
 Antall Mottakerland12 poeng fra 6  Belgia, Luxembourg, Nederland, Sveits, Tyrkia, Tyskland 5  Frankrike, Hellas, Irland, Monaco, Storbritannia 3  Italia, Portugal, Spania 1 Østerrike Norge Sverige Israel Spania Danmark Finland

 Dirigenter 
Mens François Rauber var sjefdirigent, hadde de fleste land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent Irland NorgeCarsten Klouman Italia FinlandOssi Runne Portugal Frankrike Spania Storbritannia Sveits Belgia NederlandHarry van Hoof Tyrkia  Tyskland Monaco  Hellas Danmark Luxembourg Israel Østerrike SverigeBengt Palmers

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng over telefon på engelsk eller fransk. Under er talspersonene i samme rekkefølge som under avstemningen.
 John Skehan
 Egil Teige
 Mariolina Cannuli
 Kaarina Pönniö
 Isabel Wolmar
 Marc Menant
 Matías Prats Luque
 Colin Berry
 Michel StockerBaumann, Peter Ramón (OGAE Switzerland)
 André Hagon
 Dick van Bommel
 Meral Savcı
 Sigi Harreis
 Carole Chabrier
  HellasNiki Venega
 Bent Henius 
 Jacques Harvey
 Yitzhak Shim'oni 
 Jenny Pippal
 Sven Lindahl 

 Kommentatorer og kringkastere 
Rundt 35 land overførte finalen på tv, blant andre flere land i Øst-Europa, Midtøsten og Asia. De fleste landene hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1978:
 Land Kringkaster Kanal Kommentator Kilde BelgiaBRTBRT1Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgia. 2003 RTBFRTBF1 DanmarkDanmarks RadioDR TVJørgen de Mylius FinlandYleTV1RinnakkaisohjelmaUkjent FrankrikeTF1 og  HellasERTERT IrlandRTÉRTÉRTÉ Radio 1Liam Devally IsraelIBAIsraelsk fjernsynIngen kommentator ItaliaRaiRete 2, sendt direkte på radio, og forskjøvet på tv fra 21.55Rai Radio 2 LuxembourgCLTRTL Télé-Luxembourg og André Torrent MonacoTélé Monte-Carlo og  NederlandNOSNederland 2 NorgeNRKNRK FjernsynetBjørn ScheeleNRK RadioErik Heyerdahl, sendt i opptak fra 23.10 PortugalRTPI Programa RDP Programa 1Ukjent SpaniaTVETVE 1 StorbritanniaBBC BBC1Terry WoganBBC Radio 1, BBC Radio 2Ray Moore SveitsSRG SSRTV DRSTSRRSR 1Robert BurnierTSI SverigeSveriges RadioTV1SR P3 TyrkiaTRTTRT Ankara Televizyonu TysklandARDDeutsches Fernsehen ØsterrikeORFFS2

 Kommentatorer og sendinger i ikke-deltakende land 
Ifølge arrangørene ble sendingen overført til land som Algerie, Island, Jordan, Jugoslavia, Marokko, Tunisia – samt en rekke land via Intervision: Polen, Sovjetunionen, Tsjekkoslovakia og Øst-Tyskland. Også asiatiske land som Hongkong, Japan og Dubai i De forente arabiske emirater overførte konkurransen. Under er en liste med kjente og bekreftede sendinger i ikke-deltakende land.
 Land Kringkaster Kanal Kommentator Kilde HongkongTVBTVB JadeUkjent, sendt i opptak 23. april 1978TVB Pearl IslandRÚVSjónvarpiðRagna Ragnars, sendt i opptak 30. april 1978 JugoslaviaJRTTVB2TV Koper-CapodistriaUkjent, sendt med 15 minutters forsinkelseTVL1, sendt i opptak 23. aprilTVZ 1 UngarnMTVMTV2Ukjent, sendt i opptak 23. mai 1978

 Referanser 

 Eksterne lenker 
 Offisiell nettside for Eurovision Song Contest
 Eurovision Song Contest 1978

Kategori:Musikk i 1978
Kategori:1978 i Frankrike
Kategori:Eurovision Song Contest